༡༩༩༥ལོར།འཇིགས་མེད་སྒོ་བསྟེན་སྨན་ཁང་ཐོག་མ་དེ་རེབ་གོང་ནས་ཕྱེས་པ་དང་།ཡུལ་མི་ཡོངས་ལ་ཕན་འདོགས་ཆེད་ཡིན་མོད་།འོན་ཀྱང་ནད་པ་མང་པོ་ཞིག་ལ་སྨན་བཅོས་བྱེད་མ་ཐུབ།༡༩༩༦ལོའི་ཟླ༡༢པར།ཁོས་ཟི་ལིང་དུ་སྒོ་བསྟེན་སྨན་ཁང་ཕྱེས་ལ།བློ་ཡུལ་ལས་འདས་པ་ཞིག་ལ་བོད་ཀྱི་གསོ་རིག་དེ་གྲོང་ཁྱེར་དུ་ལྷག་ཏུ་དར།འོན་ཀྱང་ནད་པ་ཇེ་མང་དུ་སོང་བ་དང་བསྟུན།སྨན་པ་དང་སྨན་རྫས་མི་འདང་བར་གྱུར་བ།སྒོ་བསྟེན་སྨན་ཁང་གཅིག་དང་སྨན་པ་གཅིག་ལ་བརྟེན་ནས་ནད་པའི་དགོས་མཁོ་སྐོང་མི་ཐུབ་པ་དང་།ལམ་ཐག་རིང་བོ་བརྒྱུད་ནས་ཡོང་བའི་ནད་པ་དག་ལ་སྨན་བཅོས་བྱེད་མི་ཐུབ།ནད་པ་དེ་དག་ནི་མཚོ་སྔོན་དང་ཉེ་འགྲམ་གྱི་བོད་ཁུལ་དག་དང་།གཞན་ད་དུང་ཤིན་ཅང་དང་།ནང་སོགམཚོ་རྒྱུད་ས་ཁུལ་བཅས་ནས་ཡོང་བ་རེད།